|  |  |  |  |  |
| --- | --- | --- | --- | --- |
| Naziv | Svrha | Ishod | Kratki opis | Oblici/metode |
| Zaštita okoliša | Odgovornost za održivi razvoj | Razumije značenje i važnost prava na okoliš, brine o očuvanju okoliša | Učenici će na satu GEOGRAFIJE kroz n. jedinicu **Pustinje i nafta** obrazložiti važnost vode i sustava za natapanje, izdvojiti negativne posljedice, obrazložiti važnost nafte i zemnog plina, navesti primjere i probleme suvremenog transporta nafte u onečišćenju okoliša izreći kritičku prosudbu o nafti kao dobru, ali i zlu našeg doba  Učenici će na satu GEOGRAFIJE kroz n. jedinicu **Monsunska Azija** opisati problem krčenja šuma, usporediti gustoću naseljenosti Monsunske Azije s ostalim dijelovima Azije i uočiti kako utječe na život ljudi (prenapučenost, rijetka naseljenost)  Učenici će na satu GEOGRAFIJE kroz sadržaje **Indija, Kina i Japan** izdvojiti probleme velegradova, ali i razvijati osjećaj za lijepo i duhovnu dimenziju postojanja, naglasiti potrebu zaštite prirodne i kulturne baštine prostora u usporedbi sa zaštitom u svojoj domovini (vrtovi Japana, Kineski zid…) | -opisati, usporediti,obrazložiti, navesti primjere, iznijeti stav  -analizirati, opisati, usporediti, zaključiti  -analizirati, opisati, usporediti, zaključiti  Razlikovati, usporediti, opisati, obrazložiti stav |
| Komunikacijske vještine | Razvoj suradnje među učenicima | Razumije smisao timskog rada i aktivni je sudionik u njemu, posjeduje vještine aktivnog slušanja i koristi prezentacijske vještine | Učenici će na satovima GEOGRAFIJE kroz n. jedinice **ponavljanja o monsunskoj Aziji, Indiji, Kini i Japanu** te **kroz izborne teme** razvijati aktivno i odgovorno sudjelovanje u timskom radu, uspostaviti suradnički dijalog između učenika, učenika i učiteljica i razvijati prezentacijske vještine | Rad u skupini -opisati, nacrtati(skicirati), zaključiti, prezentirati/izvijestiti |
| Učenje za ljudska prava | Razvoj tolerancije prema različitostima | Razumije vezu između stereotipa, predrasuda i diskriminacije i poštuje druge s obzirom na spol, rasu i druge razlike | Učenici će na satu GEOGRAFIJE kroz sadržaj **Obilježja ljudi** izgrađivati i izreći stav o poštivanju različitosti koje nas obogaćuju  Učenici će na satu GEOGRAFIJE kroz n. jedinicu **Međunarodne organizacije** opisati njihov značaj, prepoznati i navesti primjere prava djece iz Deklaracije o pravima djeteta.  Učenici će na satu GEOGRAFIJE kroz n. jedinicu **Tradicija i suvremenost** prostora Azije razvijati poštivanje i razumijevanje drugih i drugačijih, njihov način života i običaja, usporediti svoj način života s tradicionalnim načinom života i životom u velikim gradovima Azije | Rad u skupini, rad na tekstu, -rješavanje radnih listića, zaključivanje, iznošenje mišljenja, izvješćivanje  Praktičan rad-izrada panoa o pravima djeteta  Demonstracija, rad sa  slikovnim materijalom, uspoređivanje, zaključivanje |
| Učenje za odgovorno gospodarstvo | Razvoj odgovorne potrošnje | Zna najvažnija prava i odgovornosti potrošača i poduzetnički djeluje | Učenici će na satu GEOGRAFIJE kroz n. jedinicu **Gospodarstvo** uočiti nejednak gospodarski razvitak, istaknuti potrebu za poboljšanje uvjeta, navesti primjere iskorištavanja radne snage ljudi i djece na plantažama, rudnicima, , osvijestiti naš odnos prema proizvodima iz drugih država i navesti pozitivne i negativne primjere globalizacije | Rad s tekstom, slikovnim materijalom, ambalažom proizvoda –praktičan rad  -rasprava |
| Učenje za socijalnu solidarnost | Razvoj svijesti za zajednicu | Razumije potrebu solidarnosti u zajednici i sudjeluje u volonterskim akcijama | Učenici će na satu GEOGRAFIJE kroz sadržaj **Reljef Azije** i **Japan** procijeniti prednosti i nedostatke življenja uz vulkane i obale oceana, razvijati svijest o humanosti i pružanju pomoći i solidarnosti, stradalnicima prirodnih katastrofa: potresi, tajfuni, tsunami. | Opisivanje slikovnog m., čitanje teksta, uočavanje uzroka i posljedica |